S-409/2010

Ár 2010, mánudaginn 7. júní, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 409/2010: Ákæruvaldið (Ó-kk-nf I-kk-nf Ó-kk-nf) gegn S-kk-þgf L-kk-þgf S-kk-þgf (V-kk-nf H-kk-nf V-kk-nf hrl.), Ó-kk-þgf G-kk-þgf Ó-kk-þgf (G-kk-nf D-kk-nf S-kk-nf hdl.) og T-kvk-þgf D-kvk-þgf Ó-kvk-þgf (J-kk-nf K-kk-nf H-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 18. maí sl. á hendur ákærðu, S-kk-þgf L-kk-þgf S-kk-þgf, kt. 000000-0000, Njálsgötu 110, Reykjavík, Ó-kk-þgf G-kk-þgf Ó-kk-þgf, kt. 000000-0000, Hlégerði 7, Kópavogi, og T-kvk-þgf D-kvk-þgf Ó-kvk-þgf, kt. 000000-0000, sama stað, „fyrir eftirtalin hegningarlagabrot:

I.

Á hendur ákærðu öllum fyrir þjófnað, með því að hafa, á tímabilinu 13. til 15. september 2008, í félagi, farið inn í vörugeymslu að Skúlagötu 28 í Reykjavík og stolið þaðan svörtum Zodiac gúmmíbát, Yamaha utangarðsmótor, Yamaha bensíntanki, öryggisbúnaði, blysum, eldneytisslöngum og tengiboxi samtals að verðmæti um 2.600.000 kr.

Telst þetta varða við 244. gr. almennra hegningarlaga nr. 19/1940.

II.

Á hendur ákærðu S-kk-þgf og Ó-kk-þgf fyrir þjófnað, með því að hafa, í byrjun nóvember 2008, í félagi, farið inn á afgirt geymslusvæði fyrir báta að Eyjaslóð 3 í Reykjavík og stolið þaðan bát af tegundinni Bombard Explorer ásamt fylgihlutum, samtals að verðmæti kr. 1.400.185, með því að ýta bátnum til sjávar og sigla honum í eftirdragi að bryggjuhverfinu í Reykjavík.

Telst þetta varða við 244. gr. almennra hegningarlaga nr. 19/1940.

Í máli þessu gerir R-kk-nf G-kk-nf, kt. 000000-0000 þá kröfu að ákærðu S-kk-nf og Ó-kk-nf verði dæmdir til að greiða skaðabætur að fjárhæð kr. 1.568.027, auk vaxta samkvæmt 8. gr. laga um vexti og verðtryggingu nr. 38/2001, sbr. 4. gr. laganna 13. 09.2008 til þess dags er mánuður er liðinn frá því að bótakrafa þessi er kynnt fyrir kærðu, en með dráttarvöxtum frá þeim degi skv. 9. gr., sbr. 6. gr. vaxtalaga til greiðsludags.

Þess er krafist að ákærðu verði dæmd til refsingar og til greiðslu alls sakarkostnaðar.“

Málavextir

Ákærðu hafa skýlaust játað þau brot sem þau eru saksótt fyrir. Hafa þau orðið sek um athæfi það sem lýst er í ákærunni og réttilega er þar fært til refsiákvæðis.

Þykir refsing ákærðu S-kk-ef L-kk-ef og Ó-kk-ef G-kk-ef hæfilega ákveðin fangelsi í 6 mánuði en refsing ákærðu T-kvk-ef D-kvk-ef þykir hæfileg fangelsi í 4 mánuði. Rétt er að fresta því að framkvæma refsingu ákærðu allra og ákveða að hún

falli niður að liðnum 2 árum frá dómsuppsögu að telja, haldi þau almennt skilorð 57. gr. almennra hegningarlaga nr. 19, 1940.

Bótakrafa f.h. R-kk-ef G-kk-ef getur ekki talist skýr. Til dæmis er ekki að finna þar eða í gögnum, sem krafan er byggð á, neinar upplýsingar um aldur bátsins eða annarra muna sem krafist er bóta fyrir, en ekki er annað að sjá en að krafan sé byggð á verði nýrra hluta. Ber að vísa kröfunni frá dómi.

Dæma ber hvert ákærðu um sig til þess að greiða verjanda sínum 50.000 krónur í málsvarnarlaun, að meðtöldum virðisaukaskatti, þeim V-kk-þgf H-kk-þgf V-kk-þgf hrl., G-kk-þgf D-kk-þgf S-kk-þgf hdl. og J-kk-þgf K-kk-þgf H-kk-þgf hdl.

Annan sakarkostnað hefur ekki leitt af málinu.

DÓMSORÐ:

Ákærðu S-kk-nf L-x-x S-kk-nf og Ó-kk-nf G-kk-nf Ó-kk-nf sæti fangelsi í 6 mánuði og ákærða T-kvk-nf D-kvk-nf Ó-kvk-nf sæti fangelsi í 4 mánuði. Frestað er því að framkvæma refsingu ákærðu allra og fellur hún niður að liðnum 2 árum frá dómsuppsögu að telja, haldi þau almennt skilorð.

Ákærðu greiði hvert um sig skipuðum verjanda sínum 50.000 krónur í málsvarnarlaun, að meðtöldum virðisaukaskatti, þeim V-kk-þgf H-kk-þgf V-kk-þgf hrl., G-kk-þgf D-kk-þgf S-kk-þgf hdl. og J-kk-þgf K-kk-þgf H-kk-þgf hdl.

P-kk-nf G-kk-nf